জঙ্গল মহল জুলজিক্যাল পার্ক
জঙ্গল মহল জুলজিক্যাল পার্ক (যাকে ঝাড়গ্রাম জুওলজিক্যাল পার্ক বা ঝাড়গ্রাম চিড়িয়াখানাও বলা হয়) হল একটি পশুশালা এবং ঝাড়গ্রামের একটি বিখ্যাত পর্যটন কেন্দ্র। জঙ্গলমহল জুলজিক্যাল পার্ক কেন্দ্রীয় চিড়িয়াখানা কর্তৃপক্ষ (CZA) দ্বারা একটি স্বীকৃত 'মাঝারি' মাপের চিড়িয়াখানা। জঙ্গলমহল জুলজিক্যাল পার্ক ১৯৮০ সালে একটি হরিণ উদ্যান হিসাবে প্রতিষ্ঠিত হয়েছিল। এটি ২০০৫ সালে একটি মিনি চিড়িয়াখানা হিসাবে স্বীকৃত পায়। ২০১৪ সালে এটি একটি প্রধান চিড়িয়াখানায় রুপান্তরিত হয় এবং পশ্চিমবঙ্গ সরকার কর্তৃক এর নামকরণ করা হয় জঙ্গলমহল জুলজিক্যাল পার্ক। ২০১৭ সালে কেন্দ্রীয় চিড়িয়াখানা কর্তৃপক্ষ এটিকে একটি মাঝারি চিড়িয়াখানা হিসাবে মনোনীত করে।